CELEX: 32017R1576
Language: bg
Date: 2017-06-26 00:00:00
Title: Делегиран регламент (ЕС) 2017/1576 на Комисията от 26 юни 2017 година за изменение на Регламент (ЕС) № 540/2014 на Европейския парламент и на Съвета във връзка с изискванията относно акустичната система за сигнализиране за превозно средство за целите на ЕС одобряване на типа на превозни средства (Текст от значение за ЕИП. )

19.9.2017   
            
            
               BG
            
            
               Официален вестник на Европейския съюз
            
            
               L 239/3
            
         ДЕЛЕГИРАН РЕГЛАМЕНТ (ЕС) 2017/1576 НА КОМИСИЯТА
   от 26 юни 2017 година
   за изменение на Регламент (ЕС) № 540/2014 на Европейския парламент и на Съвета във връзка с изискванията относно акустичната система за сигнализиране за превозно средство за целите на ЕС одобряване на типа на превозни средства
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 540/2014 на Европейския парламент и на Съвета от 16 април 2014 г. относно нивото на шума от моторни превозни средства и заменяемите шумозаглушителни уредби, за изменение на Директива 2007/46/ЕО и за отмяна на Директива 70/157/ЕИО (1), и по-специално член 8, втора алинея и член 9 от него,
   като има предвид, че:
   
               (1)
            
            
               С Регламент (ЕС) № 540/2014 се определят изискванията за ЕС одобряване на типа на всички нови превозни средства от категории M (превозни средства, използвани за превоз на пътници) и N (превозни средства, използвани за превоз на товари), по отношение на тяхното ниво на шума. С посочения регламент също така се определят мерки във връзка с акустичната система за сигнализиране за превозно средство (АССПС) при хибридните електрически превозни средства и изцяло електрическите превозни средства с цел предупреждаване на уязвимите участници в пътното движение.
            
         
               (2)
            
            
               След приемането по време на 168-та сесия на Световния форум за хармонизация на регулаторната уредба за превозните средства на Икономическата комисия за Европа на Организацията на обединените нации (ИКЕ на ООН), състояла се на 8—11 март 2016 г., на правило № 138 на ИКЕ на ООН за одобряване на тихи пътни превозни средства, приложение VIII към Регламент (ЕС) № 540/2014 следва да бъде преразгледано, за да се направят по-точни изискванията относно АССПС във връзка с вида и силата на излъчвания звук, метода за генериране на звука, превключването на функция за пауза и звука в неподвижно състояние.
            
         
               (3)
            
            
               Информационният документ в съответствие с приложение I към Директива 2007/46/ЕО на Европейския парламент и на Съвета (2) във връзка с ЕС одобрението на типа на превозно средство по отношение на допустимото ниво на шума и добавката към сертификата за ЕС одобрение на типа следва да бъдат преразгледани, за да отразят подробните изисквания относно АССПС.
            
         
               (4)
            
            
               Освен това, за да се направи възможно одобряването на хибридните електрически превозни средства и изцяло електрическите превозни средства, които са оборудвани с АССПС, е целесъобразно да се въведат изисквания за изпитване на минималните нива на излъчвания звук от АССПС при движение напред и назад, както и за промяната на честотата на излъчвания звук.
            
         
               (5)
            
            
               Поради това Регламент (ЕС) № 540/2014 следва да бъде съответно изменен.
            
         
               (6)
            
            
               Като се има предвид, че Регламент (ЕС) № 540/2014 започна да се прилага на 1 юли 2016 г., както и че не може да бъде приложен изцяло без включените в настоящия акт изменения на приложение VIII, настоящият регламент следва да влезе в сила възможно най-скоро,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент (ЕС) № 540/2014
   Регламент (ЕС) № 540/2014 се изменя, както следва:
   
               1)
            
            
               Приложение I се изменя, както следва:
               
                           а)
                        
                        
                           в допълнение 1 се добавя следната точка 12.8:
                           „12.8.   АССПС
                           
                                    
                                       12.8.1.
                                    
                                    
                                       Номер на одобряването на типа на превозно средство по отношение на излъчвания от него шум в съответствие с Правило № 138 на ИКЕ на ООН (1)
                                    
                                 или
                           
                                    
                                       12.8.2.
                                    
                                    
                                       Пълно позоваване на резултатите от изпитването по отношение на нивата на излъчвания звук от АССПС, измерени в съответствие с Регламент (ЕС) № 540/2014 (1)“;
                                    
                                 
                     
                           б)
                        
                        
                           добавката към допълнение 2 се изменя, както следва:
                           
                                       i)
                                    
                                    
                                       точка 3 се заменя със следното:
                                       
                                                   „3.
                                                
                                                
                                                   монтирана АССПС: да/не (1)“;
                                                
                                             
                                 
                                       ii)
                                    
                                    
                                       добавя се следната точка 4:
                                       
                                                   „4.
                                                
                                                
                                                   Забележки …“
                                                
                                             
                                 
                     
         
               2)
            
            
               Приложение VIII се заменя с текста на приложението към настоящия регламент.
            
         Член 2
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 158, 27.5.2014 г., стр. 131.
   
      (2)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      „
            ПРИЛОЖЕНИЕ VIII
            
               МЕРКИ ВЪВ ВРЪЗКА С АКУСТИЧНАТА СИСТЕМА ЗА СИГНАЛИЗИРАНЕ ЗА ПРЕВОЗНО СРЕДСТВО (АССПС)
            
            РАЗДЕЛ I
            В настоящото приложение се определят мерки във връзка с акустичната система за сигнализиране за превозно средство (АССПС) при хибридни електрически и изцяло електрически превозни средства.
            I.1.   Независимо от разпоредбите на точка 2, букви а) и б), разпоредбите на раздел II се прилагат по отношение на АССПС, която е монтирана:
            
                        а)
                     
                     
                        на всеки тип превозно средство, одобрен преди 1 юли 2019 г.;
                     
                  
                        б)
                     
                     
                        на всяко ново превозно средство, базиращо се на типа, посочен в буква а), преди 1 юли 2021 г.
                     
                  I.2.   Разпоредбите на раздел III се прилагат по отношение на АССПС, която е монтирана:
            
                        а)
                     
                     
                        на всеки тип превозно средство, одобрен преди 1 юли 2019 г., ако производителят избере тази възможност;
                     
                  
                        б)
                     
                     
                        на всяко ново превозно средство, базиращо се на типа, посочен в буква а);
                     
                  
                        в)
                     
                     
                        на всеки тип превозно средство, одобрен на 1 юли 2019 г. или след тази дата;
                     
                  
                        г)
                     
                     
                        на всяко ново превозно средство, базиращо се на типа, посочен в буква в);
                     
                  
                        д)
                     
                     
                        на всяко ново превозно средство на 1 юли 2021 г. или след тази дата.
                     
                  РАЗДЕЛ II
            II.1.   Характеристики на системата
            Ако на превозното средство е монтирана АССПС, тя трябва да отговаря на изискванията, посочени в точки II.2. и II.3.
            II.2.   Условия на експлоатация
            
                        а)
                     
                     
                        Метод на генериране на звука
                        АССПС трябва да генерира автоматично звук в минималния диапазон на скоростта на превозното средство от потеглянето до около 20 km/h, както и по време на движение на заден ход. Когато превозното средство е оборудвано с двигател с вътрешно горене, работещ в диапазона на скоростта на превозното средство, определен по-горе, АССПС не генерира звук.
                        За превозни средства със звуково предупредително устройство за заден ход не е необходимо АССПС да генерира звук по време на движение на заден ход.
                     
                  
                        б)
                     
                     
                        Превключвател
                        На АССПС се монтира превключвател, който е леснодостъпен за водача на превозното средство, така че да позволява включване и изключване. При ново задействане на превозното средство АССПС по подразбиране преминава в позиция „включено“.
                     
                  
                        в)
                     
                     
                        Затихване
                        Нивото на звука на АССПС може да бъде понижено по време на периоди на експлоатация на превозното средство.
                     
                  II.3.   Вид и сила на звука
            
                        а)
                     
                     
                        Звукът, генериран от АССПС, е непрекъснат звук, който да информира пешеходците и другите участници в движението по пътищата за превозно средство в експлоатация. Звукът следва да указва лесно поведението на превозното средство и да наподобява шума на превозно средство от същата категория, оборудвано с двигател с вътрешно горене.
                     
                  
                        б)
                     
                     
                        Звукът, генериран от АССПС, трябва да указва лесно поведението на превозното средство, например чрез автоматична промяна на нивото на звука или характеристиките му в синхрон със скоростта на превозното средство.
                     
                  
                        в)
                     
                     
                        Нивото на звука, генериран от АССПС, не трябва да надвишава приблизителното ниво на звука на превозно средство от категория M1, оборудвано с двигател с вътрешно горене и работещо при същите условия.
                     
                  РАЗДЕЛ III
            III.1.   Характеристики на системата
            АССПС трябва да съответства на изискванията, определени в точки III.2. — III.6.
            III.2.   Условия на експлоатация
            
                        а)
                     
                     
                        Метод на генериране на звука
                        АССПС трябва да генерира автоматично звук в минималния диапазон на скоростта на превозното средство от потеглянето до около 20 km/h, както и по време на движение на заден ход. Когато превозното средство е оборудвано с двигател с вътрешно горене, работещ в този диапазон на скоростта на превозното средство, АССПС не генерира звук.
                        За превозни средства, чиито общи нива на звук отговарят на изискванията в точка 6.2.8 от Правило № 138 на ИКЕ на ООН (1), с отклонение от +3 dB(A), не се изисква да са оборудвани с АССПС. Изискванията, определени в точка 6.2.8 от Правило № 138 на ИКЕ на ООН за ленти от по 1/3 октава, и изискванията, определени в точка 6.2.3 от Правило № 138 на ИКЕ на ООН за изменение на честотата, както е определено в точка 2.4 от същото Правило на ИКЕ на ООН („промяна на честотата“), не се прилагат за посочените превозни средства.
                        При превозни средства със звуково предупредително устройство за заден ход не е необходимо АССПС да генерира звук по време на движение на заден ход, при условие че звукът за движение на заден ход на предупредителното устройство отговаря на изискванията, определени във втора алинея на точка 6.2 и в точка 6.2.2 от Правило № 138 на ИКЕ на ООН.
                        Звукът, генериран от представения за одобрение тип превозно средство, се измерва в съответствие с методите, посочени в приложение 3 и в подточки 6.2.1.3 и 6.2.2.2 от Правило № 138 на ИКЕ на ООН.
                     
                  
                        б)
                     
                     
                        Превключвател
                        АССПС може да бъде оборудвана с механизъм, даващ възможност на водача да преустанови действието на АССПС („функция за пауза“), който е леснодостъпен за водача на превозното средство, като позволява включване и изключване. Когато е налична функция за пауза, при ново задействане на превозното средство АССПС по подразбиране преминава в позиция „включено“.
                        Освен това функцията за пауза трябва да отговаря на изискванията, определени в точка 6.2.6 от Правило № 138 на ИКЕ на ООН.
                     
                  
                        в)
                     
                     
                        Затихване
                        Нивото на звука на АССПС може да бъде понижено по време на периоди на експлоатация на превозното средство. В тези случаи нивото на звука на АССПС трябва да отговаря на изискванията, определени в точка 6.2.8 от Правило № 138 на ИКЕ на ООН.
                     
                  III.3.   Вид и сила на звука
            
                        а)
                     
                     
                        Звукът, генериран от АССПС, е непрекъснат звук, който да информира пешеходците и другите участници в движението по пътищата за превозно средство в експлоатация. Звукът трябва да указва лесно поведението на превозното средство, например чрез автоматична промяна на нивото на звука или характеристиките му в синхрон със скоростта на превозното средство. Звукът трябва да наподобява звука на превозно средство от същата категория, оборудвано с двигател с вътрешно горене.
                        Прилагат се следните правила:
                        
                                    i)
                                 
                                 
                                    при генерирането на звук от АССПС, когато превозното средство е в движение, звукът трябва да отговаря на изискванията, определени в точки 6.2.1.1, 6.2.1.2, 6.2.1.3, 6.2.2.1, 6.2.2.2 и 6.2.3 от Правило № 138 на ИКЕ на ООН, в зависимост от това, което е приложимо;
                                 
                              
                                    ii)
                                 
                                 
                                    превозното средство може да издава звук, когато е спряло, както е посочено в точка 6.2.4 от Правило № 138 на ИКЕ на ООН.
                                 
                              
                  
                        б)
                     
                     
                        Производителят на превозното средство може да предвиди възможността водачът да избира измежду различни звуци, които трябва да отговарят на изискванията, определени в точка 6.2.5 от Правило № 138 на ИКЕ на ООН.
                     
                  
                        в)
                     
                     
                        Нивото на звука, генериран от АССПС, не трябва да надвишава приблизителното ниво на звука на превозно средство от категория M1, оборудвано с двигател с вътрешно горене и работещо при същите условия. Освен това се прилагат изискванията от точка 6.2.7 от Правило № 138 на ИКЕ на ООН.
                     
                  
                        г)
                     
                     
                        Общото ниво на звука, издаван от превозно средство, което е в съответствие с разпоредбата на втора алинея от точка 2, буква а), не трябва да надвишава приблизителното ниво на звука на превозно средство от категория M1, оборудвано с двигател с вътрешно горене и работещо при същите условия.
                     
                  III.4.   Изисквания относно пистата за изпитване
            До 30 юни 2019 г. стандарт ISO 10844:1994 може да бъде прилаган като алтернатива на стандарт ISO 10844:2014 за проверка на съответствието на пистата за изпитване, както е описано в приложение 3, точка 2.1.2 от Правило № 138 на ИКЕ на ООН.
            III.5.   Сертификат за одобряване на типа
            Производителят на превозното средство трябва да предостави като приложение към сертификата на ЕС за одобряване на типа някой от следните документи:
            
                        а)
                     
                     
                        съобщението, посочено в точка 5.3 от Правило № 138 на ИКЕ на ООН, в съответствие с образеца, посочен в приложение 1 към посочения регламент;
                     
                  
                        б)
                     
                     
                        резултатите от изпитването по отношение на нивата на излъчвания звук от АССПС, измерени в съответствие с настоящия регламент.
                     
                  III.6.   Маркировки
            На всеки компонент на АССПС трябва да са поставени следните маркировки:
            
                        а)
                     
                     
                        търговското наименование или марката на производителя;
                     
                  
                        б)
                     
                     
                        определеният идентификационен номер.
                     
                  Тези маркировки трябва да са неизтриваеми и ясно четливи.
         “
      
         (1)  ОВ L 9, 13.1.2017 г., стр. 33.